CELEX: 32017D1176
Language: sk
Date: 2017-06-26 00:00:00
Title: Rozhodnutie Politického a bezpečnostného výboru (SZBP) 2017/1176 z 26. júna 2017 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) (EUTM Mali/1/2017)

1.7.2017   
            
            
               SK
            
            
               Úradný vestník Európskej únie
            
            
               L 170/94
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1176
   z 26. júna 2017
   o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) (EUTM Mali/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
   keďže:
   
               (1)
            
            
               Podľa článku 5 ods. 1 rozhodnutia 2013/34/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického vedenia misie EUTM Mali vrátane rozhodnutí o vymenovaní následných veliteľov misie EÚ.
            
         
               (2)
            
            
               PBV 7. decembra 2016 prijal rozhodnutie (SZBP) 2016/2352 (2), ktorým bol brigádny generál Peter DEVOGELAERE vymenovaný za veliteľa misie EÚ pre EUTM Mali.
            
         
               (3)
            
            
               Rozhodnutím Rady (EÚ) 2017/971 (3) sa zmenila hierarchia velenia misie EUTM Mali. V dôsledku toho rozhodnutie (SZBP) 2016/2352 bolo zrušené a brigádny generál Peter DEVOGELAERE bol vymenovaný za veliteľa ozbrojených síl misie EÚ pre EUTM Mali.
            
         
               (4)
            
            
               Belgicko 10. apríla 2017 navrhlo vymenovať brigádneho generála Barta LAURENTA za veliteľa ozbrojených síl misie EÚ pre EUTM Mali, ktorý by vo funkcii nahradil brigádneho generála Petera DEVOGELAEREHO.
            
         
               (5)
            
            
               Vojenský výbor EÚ 29. mája 2017 odporučil, aby PBV za veliteľa ozbrojených síl misie EÚ pre EUTM Mali vymenoval brigádneho generála Barta LAURENTA, ktorý vo funkcii nahradí brigádneho generála Petera DEVOGELAEREHO od 12. júla 2017.
            
         
               (6)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,
            
         PRIJAL TOTO ROZHODNUTIE:
   Článok 1
   Brigádny generál Bart LAURENT sa týmto vymenúva za veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) od 12. júla 2017.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 26. júna 2017
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 14, 18.1.2013, s. 19.
   
      (2)  Rozhodnutie Politického a bezpečnostného výboru (SZBP) 2016/2352 zo 7. decembra 2016 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2016/939 (EUTM Mali/2/2016) (Ú. v. EÚ L 348, 21.12.2016, s. 25).
   
      (3)  Rozhodnutie Rady (EÚ) 2017/971 z 8. júna 2017, ktorým sa stanovujú opatrenia v oblasti plánovania a vedenia nevýkonných vojenských misií EÚ v rámci SBOP a ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska, rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a rozhodnutie (SZBP) 2016/610 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 146, 9.6.2017, s. 133).